มาร้านนี้เพราะคนขอนแก่นแนะนำ เข้าไปในร้านปุ๊บรู้สึกดีเลยค่ะ ตกแต่งบรรยากาศและสีสันได้รู้สึกผ่อนคลายมาก ต่างจากอากาศร้อนๆ 40 กว่าองศาข้างนอกอย่างสิ้นเชิง เหมือนเข้ามาอยู่อีกโลก ผ่อนคลายมาก พนักงานสุภาพน่ารัก

อาหารที่สั่งวันนี้เป็นอิตาเลี่ยนซะส่วนใหญ่ กินกับน้ำแตงโมปั่นแก้เลี่ยน สดชื่นเลยค่ะ

เราสั่งสปาเกตตี้ทะเลผัดพิโรธ (ให้พนักงานแนะนำค่ะ) รสชาติอร่อยโอเคเลยค่ะ ของแฟนสั่งปลาแซลม่อนราดซอสอะไรสักอย่างจำชื่อเมนูไม่ได้ มีซอสมะเขือเทศ ชีส หรือครีม และมีผักบล็อกเคอรี่ แครอทอบมาในจานด้วยอร่อยมั้กกกเหมือนกัน

วันที่ไปมีโปรโมชั่น บูเชสต้าหอยลายกับผักโขมลด 50% สั่งรวม 2 หน้าในจานเดียวกันได้ ฟินๆ รสชาติดีค่ะ กินกับจานปลาที่แฟนสั่งมารสชาติเข้ากันกับซอสที่มีส่วนผสมของมะเขือเทศมากๆ

ว่าจะสั่งของหวานต่อแต่อดใจไว้ก่อน เดี๋ยวอิ่มเกิน เลยไปซื้อน้ำเต้าหู้ฝั่งตรงข้ามกินแทน